**טיוטה מס' 1**

**הסכם עקרונות חלקי לקביעת חבות המס לשנות המס 2013 - 2016**

שנערך ונחתם ‏25 ספטמבר, 2017

בין: **1. אהרון שייך ת.ז. 049772197**

(להלן: "**אהרון**")

 **2. אי. אן. אן. טכנולוגיות בע"מ ח.פ. 513506717**

(להלן: "**החברה**" ו/או "**המערערת**")

שניהם ע"י ב"כ מיכאל מיכאלוביץ' עו"ד

 משרד עו"ד ד"ר מ. דרוקר ושות'

 דרך מנחם בגין 82 תל אביב 61738

 טל: 03-5611411 פקס: 03-5614460

 **מצד אחד**

לבין: **פקיד שומה חדרה**

|  |  |
| --- | --- |
|  | רח' הלל יפה 1חדרהטל: 04-6327915/6 |

(להלן: "**פקיד השומה**")

 **מצד שני**

**והואיל וה**חברה הינה חברה פרטית שנוסדה ביום 3.2.2004;

**והואיל ו**אהרון הוא הבעלים היחיד והמלא של החברה והמנהל שלה;

**והואיל ו**ביום 3.10.2005 לקה אהרון, למרבה הצער, באירוע מוחי (להלן: "**האירוע**") וביום19.2.2014 הוכר, למן ה- 3.10.2005 ואילך, כנכה בשיעור של למעלה מ- 90% המזכה עקרונית בפטור, לפי סעיף 9(5) לפקודת מס הכנסה (נוסח חדש), התשכ"א - 1961 (להלן, בהתאמה: "**הפקודה**" ו"**הנכות המזכה בפטור**") וביום 30.4.2014 נשלחה לפקיד השומה מהמוסד לביטוח לאומי הודעה על הנכות המזכה בפטור;

**והואיל ו**אהרון והחברה הגישו למשיב דו"חות מס לשנות המס 2013 - 2015 (כולל) וטרם הגישו למשיב דו"חות מס לשנת המס 2016 (להלן: "**הדו"חות**");

**והואיל ו**במסגרת כל אחד מהדו"חות דיווח אהרון על הכנסת שכר מהחברה בגובה תקרת הפטור להכנסה מיגיעה אישית, הקבועה בסעיף 9(5)(א) לפקודה ובהתאם נוכתה, בכל אחד מהדו"חות הוצאת שכר מהכנסת החברה (להלן: "**השכר המדווח**");

**והואיל ו**פקיד השומה הוציא, ביום 20.12.2015, לאהרון, לגבי שנת המס 2013, שומה לפי מיטב השפיטה בשלב הראשון, ולפיה קבע כי השכר שיחסה בצל הפטור, מיגיעה אישית, הקבוע בסעיף 9(5)(א) לפקודה, יעמוד על סך של 100,000 ש"ח ואילו יתרת השכר המדווח תסווג כהכנסה מדיבידנד מהחברה ובהתאם היא תתואם בחברה, באופן שיגדיל את הכנסתה החייבת (להלן: "**השומה בשלב הראשון 2013**");

**והואיל ו**אהרון והחברה הגישו לפקיד השומה השגה על השומה בשלב הראשון 2013 שטרם ניתנה לגביה החלטה של פקיד השומה (להלן: "**ההשגה**");

**והואיל ו**טרם האירועהייתה לאהרון בכלל חברה לביטוח בע"מ (להלן: "**חברת הביטוח**") פוליסת ביטוח כנגד "אובדן כושר עבודה" (להלן: "**הפוליסה**");

**והואיל ועל פי עמדת הנישום** בשנת 2013 הגיש אהרון כנגד חברת הביטוח תביעה אזרחית לקבלת תגמולי ביטוח מכוח הפוליסה (להלן: "**התביעה**");

**והואיל ו**ביום 26.6.2016 הגיעו אהרון וחברת הביטוח להסכם פשרה בתביעה ולפיו קיבל אהרון, בין השאר, הפרשי תגמולי ביטוח "אובדן כושר עבודה" בסכום כולל של 4,206,900 ש"ח (להלן: "**התשלום מחברת הביטוח**");

**והואיל ו**אהרון ביקש מפקיד השומה, כי לצורך חישוב חבות המס שלו, בגין התשלום מחברת הביטוח הוא ייפרס על פי העקרונות בע"מ 59612-02-15 פלוני נ' פקיד שומה גוש דן(להלן – **פסק הדין**), (להלן: "**בקשת** **פריסת התשלום מחברת הביטוח**");

והואיל ופקיד השומה הסכים לפרוס את הפיצוי לצורך חבות המס בגין התשלום, על פי חוזר מס הכנסה 3/2015 לשנות המס 2006 - 2015

**והואיל ו**בין הצדדים נתגלעה מחלוקת הן לגבי גובה השכר המדווח, בשנות המס 2013 - 2015, הן לגבי השומה בשלב הראשון 2013 וההשגה לגביה, והן לגבי בקשת פריסת התשלום מחברת הביטוח;

**והואיל ו**פקיד השומה טרם ערך טיפול שומתי מלא ו/או סופי לשנות המס 2013 - 2015, לגביהן הוגשו הדו"חות וממילא לא לגבי שנת המס 2016, לגביה טרם הוגשו דו"חות;

**והואיל ו**בכל הנוגע לשכר המדווח, לשומה בשלב הראשון לשנת המס 2013 וההשגה לגביה ולבקשת פריסת התשלום מחברת הביטוח, אשר לשיטת הנישום פריסת התשלום מחברת הביטוח הינה על פי ס' 8(ג) לפקודת מס הכנסה, מעוניינים הצדדים, לצורכי פשרה בלבד, מבלי להודות מי בטענות רעהו ומבלי שהדבר יהווה תקדים, לקבוע עקרונות לשומה באופן שיסיים ביניהם את המחלוקות בנושאים אלה ואלה בלבד, הכל כאמור בהסכם עקרונות חלקי זה;

**אי לכך הוצהר הותנה והוסכם בין הצדדים כדלקמן:**

1. המבוא להסכם עקרונות חלקי זה מהווה חלק בלתי נפרד ממנו.
2. בכל הנוגע לגובה השכר המדווח, בשנות המס 2013 - 2015, הגיעו הצדדים להסכמות עקרוניות כדלקמן:

 2.1 שכרו המדווח של אהרון, בכל אחת משנות המס 2013 - 2015, יתוקן ויעמוד על סך של 292,500 ש"ח (להלן: "**השכר המתוקן**").אהרון יגיש לפקיד השומה דוח מתקן לכ"א מהשנים 2013-2015.

 2.2 הוצאת שכר, בגובה ההפרש שבין השכר המדווח לבין השכר המתוקן, בכל אחת משנות המס 2013 - 2015, תתואם בדו"חות הרווח וההפסד של החברה ותגדיל את הכנסתה החייבת בהתאם. החברה תגיש לפקיד השומה דוחות התאמה לצרכי מס מתוקנים לשנים 2013-2015.

 2.3 מועד הגשת הדוחות המתקנים כאמור בסעיפים 2.1 ו-2.2 לעיל, מהווה, לכל דבר ועניין ולכל מועד בפקודה, כמועד הגשת דו"חות לשנות המס 2013 - 2015.

1. בכל הנוגע לבקשת פריסת התשלום מחברת הביטוח, אשר לשיטת הנישום פריסת התשלום מחברת הביטוח הינה על פי ס' 8(ג) לפקודת מס הכנסה, וחישוב חבות המס של אהרון בשנת 2016, הגיעו הצדדים להסכמות כדלקמן:

 3.1 כפוף להגשה לפקיד השומה של דו"חות מס של אהרון והחברה לשנת המס 2016 ולצורך חישוב חבות המס כאמור, התשלום מחברת הביטוח ייפרס ל- 6 (שנות מס) בלבד שתחילתן בשנת המס 2011 וסיומן בשנת המס 2016, דהיינו: בשנות המס 2011 - 2016 (כולל).

 3.2 כפוף להגשה לפקיד השומה של דו"חות מס של אהרון והחברה לשנת המס 2016 ולצורך חישוב חבות המס כאמור, פריסת התשלום מחברת הביטוח בסך כולל של 4,206,900 ש"ח תהיה לפי החלוקה להלן:

3.2.1 בכל אחת משנות המס 2011 - 2014 יתווסף להכנסה החייבת של אהרון סכום של 454,800 ש"ח.

3.2.2 בשנת המס 2015 יתווסף להכנסה החייבת של אהרון סכום של 265,300 ש"ח.

3.3.3 בשנת המס 2016 יתווסף להכנסה החייבת של אהרון סכום של 2,122,400 ש"ח.

1. (א) קרן חבות המס הנובעת מהסכמות הצדדים לעיל (ולפני שינויים ככל ויעשו בשומה על הדוחות לשנות המס 2013-2016 בנושאים אחרים לגביהם לא הוסגו הסכמות בהסכם זה) הינה 791,537 ₪ ש"ח, כאמור בנספח המצ"ב להסכם עקרונות חלקי זה כחלק בלתי נפרד ממנו ומסומן "**א'**" (להלן: "**קרן המס לתשלום**"). **שפקיד השומה יבדוק את הסכום בהתאם לעקרונות שבהסכם זה!!!**

 (ב) לקרן המס לתשלום יתווספו הפרשי הצמדה וריבית לפי הפקודה, מתום שנת המס 2016 ועד מועד התשלום בפועל.

 (ג) קרן המס לתשלום הינה בנוסף לכל חבות מס אחרת עפ"י הדו"חות ו/או עפ"י הסכם שומה בפשרה, לגבי שנות המס 2010 - 2012, שנחתם בין הצדדים במקביל להסכם עקרונות חלקי זה.

 (ד) קרן המס לתשלום תשולם לא יאוחר מ- 30 ימים ממועד חתימת הצדדים על הסכם עקרונות חלקי זה.

 (ה) ככל שקרן המס לתשלום לא תשולם במועד שנקבע בהסכם עקרונות חלקי זה, יתווסף לה סך של 20,000 ש"ח (להלן: "**תוספת המס לתשלום**"). לתוספת המס לתשלום יתווספו הפרשי הצמדה וריבית לפי הפקודה למן מועד היווצרותה ועד מועד התשלום בפועל.

1. כל ההתאמות הנדרשות בדו"חות המס של אהרון והחברה, כתוצאה מהסכמות הצדדים, כאמור בהסכם עקרונות חלקי זה ונספח א' לו, לרבות לעניין יתרת העודפים בחברה יקבלו ביטוי מלא ותואם בדו"חות המס של המערער והחברה לשנת המס 2016, אשר טרם הוגשו לפקיד השומה.
2. למען הסר ספק מובהר ומוסכם בין הצדדים בזאת שאין בהסכמות הצדדים לעיל, כדי לגרוע ו/או כדי למנוע מפקיד השומה לערוך לאהרון ו/או לחברה טיפול שומתי לפי סמכויות פקיד השומה עפ"י הפקודה וכל דין, לשנות המס 2013 - 2016, ובהתאם למוסכם בהסכם עקרונות חלקי זה, וזאת לגבי סוגיות שלא הוסדרו, במפורש, בהסכם עקרונות חלקי זה, וזאת מבלי לגרוע מזכות אהרון או החברה לנקוט בהליכי השגה או ערעור, לפי העניין ובמועדים הקבועים בדין.
3. הסכם עקרונות חלקי זה מסיים באופן סופי ומוחלט את כל המחלוקות בעניינים המוסדרים בו, במפורש, כאמור לעיל, ובהם בלבד.

**ולראיה באו הצדדים על החתום:**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

 **המערערים פקיד השומה**

 **באמצעות עו"ד/רו"ח באמצעות**

חיפה ‏ה' תשרי, תשע"ח ‏25 ספטמבר, 2017

פמ"ח 52/00000208/16 ע.ר 100444/2017